KLUBI 700
Kun Reagan Bowman loukkaantui, matkaa sairaalaan oli 160 km.
Vanhemmat tiesivät, että tämä oli vasta pitkän taipaleen alku.
Reagan tulisi tarvitsemaan rukousta matkan joka vaiheessa.
2.2.2011 oli rauhallinen päivä Bowmanin maatilalla Virginiassa.
Rauha päättyi, kun 6-vuotias Reagan tuli koulusta.
Hän leikki liiterin parvella.
Hän tapasi leikkiä siellä kissojen kanssa.
Hän putosi, löi päänsä sementtiin ja ryömi itse ulos vajasta.
Poikani löysi hänet tieltä ja kantoi mieheni luokse.
Vanhemmat eivät huomanneet vakavaa vammaa.
Hän itki, muttei puhunut mitään.
Verta ei vuotanut mistään, eikä ollut merkkejä vakavammasta.
Varalta he kutsuivat ambulanssin.
Yllätys tuli, kun hänet pitikin viedä lähisairaalaan ja -
sieltä helikopterilla teholle.
Oli raskasta katsella helikopterin lentoa vuoren yli -
Charlottesvilleen päin -
tietäen, että lapsesi on kopterin kyydissä ja itse et ole.
Mietimme matkalla lastensairaalaan.
Soitin kolmelle eri pastorille.
Pyysin heitä rukoilemaan puolestamme.
Odotin hänen pääsevän kotiin pian.
Lääkärit kertoivat, että hänellä oli aivovaurio ja kriittinen tila.
Vakavan aivovaurion lisäksi vasen jalkaluu oli murtunut.
Myös oikean silmän ympärillä oli murtumaa.
Hyvin vakavaa. Hän olisi voinut kuolla vammoihinsa lyhyessä ajassa.
Hän makasi siinä letkuissa kiinni.
Aivokuoren poraus salli paineen mittaamisen aivoista.
Katsoa, kun oma lapsi makaa näin, on hyvin raskasta.
Se on hyvin raskasta.
Sitä ei oikein usko todeksi. Ei tiedä, mitä pitäisi ajatella.
Vamma johti aivojen turpoamiseen.
Se eneni ensimmäisten 48 tunnin aikana.
Silloin aivot olisivat pursuneet ulos hänen korvistaan.
Hän olisi kuollut.
Sanoin "Jumala, älä ota häntä vielä!"
Hänen molemmat otsaluunsa piti poistaa edestä -
jotta aivoilla olisi tilaa turvota ja vahinkoa ei tapahtuisi.
Bowmanit pyysivät seurakuntaa rukoilemaan.
Onnettomuuden jälkeen koulutoverit pitivät toisiaan kädestä kiinni -
ja rukoilivat ryhmässä.
Ystävät rukoilivat kanssamme.
Leikkaus meni ongelmitta.
Onnettomuuden vaikutukset selviäisivät vasta kooman jälkeen.
Oli huoli vakavista aivovammoista,-
että hän ei pystyisi kävelemään, puhumaan, ajattelemaan, syömään.
Reagan pidettiin koomassa 3 viikkoa.
Turvotus väheni ja kallon luut voitiin laittaa takaisin.
Sitten alkoi fysioterapia.
Hammaspesu ja kävely piti oppia.
Piti varmistaa, ettei hän tukehtunut niellessään.
Hän voi joka päivä paremmin.
Ennen onnettomuutta hän ei pysynyt aloillaan.
Sitten ilmaantui uusi ongelma.
Kun luut oli laitettu paikoilleen, vamma tulehtui.
Hän sai monta antibioottikuuria.
Neste alueelta piti kuivattaa pois.
Bowmanit jatkoivat rukoilemista.
Joka ilta rukoilimme hänen puolestaan.
Huone täyttyi hengellisestä musiikista, rukouksista, Sanasta.
Puhuimme Sanaa ääneen.
Tulehdus parani ja fysioterapia jatkui.
Kuntoutuminen vei vähemmän aikaa kuin luulimme sen vievän.
Hän edistyi nopeasti.
Nopeammin kuin yleensä lapset toipuvat tällaisesta aivovammasta.
56 päivää onnettomuuden jälkeen, 2 kuukautta siitä, pääsimme kotiin.
Jumala ei jättänyt mitään vammaa. Kaikki parani täydellisesti.
Tämä tapahtui 2011. Reagan on kohta teini-ikäinen.
Hänellä ei ole aivovaurion oireita.
Voin hienosti, voin tehdä kaikkea.
Normaali seuraus olisi ollut tarkkaavaisuusongelmat, -
impulssien hallintaongelmat, puhumiseen liittyvät ongelmat.
Kun huomioi, mitkä osat aivoista vahingoittuivat, on merkittävää -
ettei noita ongelmia esiinny.
Tuoda Reagan omaan kotiin oli ihana onnen tunne: -
Kiitos, Jumala! Kiitos, kiitos, että hän sai palata kotiin tuosta ovesta.
Jumala vastaa rukoukseen: minä olen todisteena.
Rukouksen voima paransi hänet. Jumala on suuri lääkäri.
Vau! Ihmeellinen kertomus.
Elämä yllättää. Se yllättää, kun sitä ei odota.
Rukous muuttaa asioita. Haluamme rohkaista ja jakaa kokemuksia -
joissa Jumala on muuttanut ihmisten elämää.
Daisy Ohiosta revähdytti lantionsa työskennellessään.
Hoito oli kivuliasta ja pahensi vain vammaa.
Hän lopetti hoidot ja pyysi Herran apua.
En suosittele -lääkärit ovat hyviä!
Katsoessaan TV:tä Pyhä Henki käski häntä vaihtamaan kanavaa.
Hän löysi Klubi 700:n ja rukouksen.
Terry sanoi: Sinulla on lantiossasi vaivaa. Jumala parantaa sen nyt.
Daisy nousi ja kipu oli poissa.
Hän meni ostoksille samana päivänä - Parantunut nainen! - Ongelmitta.
Ihme on tapahtunut, pääsee ostoksille.
83-vuotias Kathy Oklahomasta kaatui ja venähdytti oikean olkapäänsä.
Kivun takia hän ei saanut nukuttua eikä nostettua tavaroita.
Ohjelmaamme katsoessa hän kuuli:-
Olkapääsi on hyvin kipeä. Jumala parantaa sen.
Kathy otti sanat ja alkoi voida paremmin.
Hän voi nukkua ja nostaa tavaroita.
Hienoa. Rukoillaan nyt puolestasi.
Raamattu sanoo: Jeesus on sama eilen, tänään ja iankaikkisesti.
Jeesus on tässä hetkessä.
Mitä Hän teki 2000 vuotta sitten, sen Hän tekee tänäänkin.
Meidän tulee vain uskoa se.
Luottaa siihen.
Hän pyysi meitä kertomaan: Jumalan valtakunta on tässä.
Ojenna kätesi ja ota se vastaan.
Saat sen uskomalla, sanomalla: Jeesus, luotan sinuun.
Luotan täydelliseen rakkauteesi.
Annetaan Hänen olla Jumala tässä hetkessä. Kuten perhekin teki.
Heidän pieni tyttönsä oli poissa. He voivat ainoastaan rukoilla.
Se oli myös parasta, mitä he voivat tehdä.
Rukoilemme puolestasi. Jumala tässä hetkessä, joka on sama -
eilen, tänään ja iankaikkisesti, -
ilmestyy sinulle ja kuulee pyyntösi.
Rukoillaan. Jeesus, tulemme luoksesi. Tulemme rohkeasti.
Tiedämme, että olet armon, rakkauden ja paranemisen Jumala.
Ojenna kätesi, Herra, kun ihmiset kääntyvät puoleesi.
Jumalan valtakunta on ulottuvilla. Ihmiset kääntyvät puoleesi.
Mitä he sitten pyytävätkin, olemme mukana, liitymme rukoukseen.
Sanomme: Ole parantunut Jeesuksen nimessä. Tule ennallesi.
Sidomme kaikki lihan henget nyt Jeesuksen nimessä.
Menkää, älkää ikinä palatko.
Puhumme aivojen toiminnalle, jotta se paranisi.
Alzheimer poistukoon, aivovaurio poistukoon Jeesuksen nimessä.
Lääkärin kuolleiksi sanomille neuroneille puhumme nyt elämää.
Toimikoot ne normaalisti Jeesuksen nimessä.
Parane ja eheydy.
Miranda, olet sairaalassa ja aivoissasi on turvotusta.
Kuulit tarinan ja toivot, että sanon sanat juuri sinulle ja -
perheellesi, kaikille kuulijoille.
Miranda, parane. Laskekoon turvotus ja lähteköön kipu.
Toimikoon aivosi normaalisti nyt Jeesuksen nimessä.
Joku on ollut näöntarkastuksessa.
Sen piti olla rutiinitarkastus, mutta jokin vika todettiinkin.
Jumala parantaa sen nyt. Näet taas hyvin, Jeesuksen nimessä.
Jollain on rappeutumista selkärangassa.
Kuin luukudosta liukenisi pois.
Jumala tuo ennalleen luusi ja liikkumisesi.
Löydät taas notkeutesi ja seisot jälleen suorassa.
Ota vastaan. Tee, mitä et äsken vielä voinut. Jeesuksen nimessä.
Jollain toisellakin on ongelmia selkä- rangan, lantion, ryhdin kanssa.
Se vaikuttaa kävelyyn, lantioon, polveen.
Jumala parantaa sinut. Ojenna itsesi niin korkealle, kuin pystyt.
Ota vastaan Jumalan työ.
Jollain on turvotusta ja pistelyä vasemmassa jalassa. Diabetes?
Jumala parantaa sen nyt.
Hän voi saada hermot ennalleen.
Olkoon eheytymisen Jumala luonasi.
Lääkärille mahdoton on Jumalalle mahdollista.
Parane kauttaaltaan.
Turvotus, epämukavuus poistukoon sinusta Jeesuksen nimessä.
Kaikki sokeri-, insuliinitasot tulkoot normaaleiksi.
Eheydy Jeesuksen nimessä.
Herra, kiitämme Sinua kaikista ihanista ihmeistä, joita teet.
Ylistämme tekojasi.
"Haavojesi kautta olemme parantuneet."
Otamme parantumisen vastaan nyt Jeesuksen nimessä. Amen.
Jos olet kokenut ihmeen, niin haluamme kuulla kertomuksesi.
Todista siitä. Jos haluat rukousta, on kunnia-asiamme, ilomme -
rukoilla puolestasi. Olemme täällä 24/7, joten soita meille.
Tulossa: Nuori tyttö tunsi Raamatun kertomukset käymättä lain kirkossa.
Katso, mistä tieto tuli. Samoin voi tapahtua lapsillesikin.
Tiedän, miltä tuntuu olla yksin. - Olla nälissään.
Olla peloissaan. - En ole juhlinut syntymäpäiviäni.
Minulla ei ole perhettä.
Olen orpo.
Meitä on miljoonia muitakin.
Yhdessä voimme auttaa.
Voimme muuttaa näiden lasten elämän.
Tule mukaan Orphan's Promise -järjestöön.
Työ ulottuu eri maanosiin.
Se sisältää majoituksen, ruuan, koulutuksen, työvalmennuksen -
ja toivoa yksinäisille lapsille.
Jeesus sanoi, että minkä teette vähäisimmälle veljelle, teette Hänelle.
Tue Orphan's Promise- järjestöä ja rakasta lasta.
10-vuotias Laney tuntee Raamattua.
Oppi ei tullut kirkossa käymisestä.
Vuoden ajan Laney on opetellut itse Raamattua -
CBN:n Superbookin avulla.
Tässä Laney, 10-vuotias tuleva taiteilija.
Tykkään piirtää hevosia, emojeja, ihmisiä.
Laneyn läheinen on naapurin lähes sokea, 83-vuotias Skip.
Heidän ystävyytensä alkoi yhteisestä rakkaudesta eläimiin.
Mitäpä en tekisi hänen vuokseen. Vaikka kuolisin, jos syytä olisi.
Skip kertoi myös Jeesuksesta, joka on kuollut Laneynkin puolesta.
Laneyn perhe ei käynyt kirkossa. Skip kutsui Laneyn mukaansa.
Pyhäkoulussa Laney näki otteita Superbookista muiden kanssa.
Pappi Kelli Westmarkin mielestä Laney tiesi yllättävän paljon.
Laney, monesti olet ollut seurakunnassa?
Hän sanoi: tämä on toinen kerta.
Ihmettelin hänen tietämystään. Hän sanoi oppineensa Superbookista.
Hämmästyin hänen tietojaan. Hän tietää enemmän kuin minä.
Vuosi sitten koulukaveri neuvoi hänelle Superbook-sovelluksen.
Hän latasi sen ja alkoi lukea Raamatun tarinoita, pelata pelejä.
Hän vastasi kutsuun sovelluksessa.
Siellä kysyttiin: Haluatko ottaa Herran sydämeesi. Vastasin: Kyllä.
Rukoilin, kuten sanottiin. Jumala on ollut sydämessäni siitä asti.
Laney käy Skipin kanssa seura- kunnassa ja oppii lisää Superbookista.
Lempihahmoja ovat Gizmo ja Joy.
Naista ei luulisi niin vahvaksi, mutta hän on vahva monessa asiassa.
Sanoma ja vahvat roolimallit ovat tuoneet muutoksen tytön elämään.
Myös muille ohjausta tarvitseville.
Viemme sanomaa ja anomme: Tuo rakkautesi, valosi ja toivosi -
näille pienille lapsille. Jumala teki sen Laneylle.
Laney kastettiin. Nyt hän kertoo Superbookista ja Jeesuksesta.
Kerron isälle ja äidille, että on kivaa ja -
hyvää tekevä asia tuntea Jumala.
Kiitän Superbookista. Ilman sitä hän ei olisi tuntenut Herraamme.
Tämä on parasta hänelle.
Voit olla tukemassa Superbookia, pian 50 eri kielellä.
Näin lapset kaikkialla voivat nähdä ja oppia Raamatun tarinoita.
Kartasta näkyy suuri yleisömme: Filippiinit, Indonesia, Intia.
Olemme menossa Afrikkaan, Lat. Amerikkaan.
Voit olla mukana tuomassa tätä lapsille kaikkialla.
Tukesi menee tuotanto-, käännös-, jakelukuluihin.
Olet mukana tekemässä ilmaista ihanaa Superbook-sovellusta.
Tulossa: Narkkari saa tilaisuuden, josta ei voi kieltäytyä.
Tyyppi haluaa minun käyttävän metamfetamiinia -
todistaakseni, etten ole kyttä. Käytin huumeita -
kunnes tajusin, ettei se ole hyvästä.
Kaikki vain paheni. Kohta näet, mitä tapahtui.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Joe McElroy oli kuin lapsi karkki- kaupassa, -
itsekin käyttäjä ja vastuussa todistusaineistosta.
Hän sai käsiinsä varastettua kokaiinia.
Pian hän oli lain toisella puolella yhdessä pidätettäviensä kanssa.
Elämäni pyöri sen ympärillä, että saisin toisten hyväksyntää.
Toimin niin, että sain arvostusta.
Minua arvostettiin inhottavien asioiden, -
vihatuimpien asioiden takia.
Olen huume-etsivä Joe MvElroy.
Neljän vuoden aikana sain kiinni pahoja tyyppejä.
Minustakin tuli sellainen.
Tarinani alkaa lapsuudestani Arkansasissa.
Suhde isääni oli vaikea.
Hän teki paljon töitä ja odotti paljon.
Epäonnistuin hänen asettamiensa tavoitteiden saavuttamisessa.
Tiesin hänen rakastavan minua, -
mutta en kokenut hyväksyntää.
Lukiossa keksin tavan saada huomiota.
Kun join, puhuin kovaa, remusin, ihmiset hymyilivät ja katsoivat.
Olin hauska tai hullu tms. ja saatoin mennä juhliin.
Siellä koin hyväksyntää.
Opiskelujen alussa juhliminen oli elämääni, 12 olutpulloa päivässä.
Poltin ruohoa päivittäin.
Opiskelut keskeytyivät alkuunsa, menin töihin, perustin perheen.
Tunsin itseni epäonnistujaksi ja halusin näyttää muille.
Päätin tulla poliisiksi.
Virkamerkki ja -puku tuo mukanaan vallan tunteen.
Kaikki kumpusi hyväksynnän tarpeesta ja -
tarpeesta näyttää jossain asiassa.
Lakkasin ruohon polton, vähensin juomista ja kävin poliisiopiston.
Poliisina olo ei riittänyt. Raivasin tieni huumepoliisiksi.
Siitä ongelmat syntyivät.
Olin peitetehtävässä näytellen huumeiden ostajaa.
Ostin metamfetamiinia ja myyjä halusi minun käyttävän sitä -
todistaakseni etten ole poliisi.
En halunnut tulla ammutuksi. Halusin ratkaista tapaukset.
Käytin paljon metamfetamiinia.
Tajusin: Tämä ei ole hyvä asia.
Tässä on jotain erilaista, vaarallista.
Enää ei ollut kyse siitä, jos saa ainetta. Kyse oli: milloin ja miten.
Pitääkö varastaa, jotta saan sitä?
Vastaus tuli, kun siivosin todistevarastoa.
Siellä oli huumeita, aseita, rahaa.
Sain helposti, mitä tarvitsin.
Perhe ei merkinnyt mitään, ei ura eikä mitä ajattelin itsestäni.
Riippuvuus oli saanut vallan.
Se hallitsi elämääni 100%:sti.
Jäin kiinni ja minut pidätettiin.
Jos kaikki syytteet nostettaisiin, saisin 120 vuotta vankeutta.
Olin lopussa. En tiennyt, mitä tehdä elämäni kanssa.
Ensikertalaisena sain 1 vuotta ehdotonta -
ja 10 vuotta ehdollista vankeutta.
Siinä menen vankilaan, tarinani on TV:ssä, minua katsotaan.
Alkuajan siellä vain tappelin. Minut hakattiin todella.
Löin kasaan ruokavateja, että pääsisin turvaan eristysselliin.
Kovuus oli poissa sillä hetkellä.
Minut oli hakattu fyysisesti, henkisesti ja hengellisesti.
Tarvitsin muutosta. Muuta, kuin mitä olin koko ajan etsinyt.
Osasin pyytää apua vain Jumalalta.
Kutsuin Hänet elämääni.
Jeesus, anna anteeksi.
Ensimmäistä kertaa tunsin: Olen hyväksytty, OK, tarpeeksi hyvä.
Koska Hän on hyvä ja rakastava ja lempeä.
Sain siirron uskovien osastolle, jossa kärsin lopun rangaistukseni.
Kristityt vangit osoittivat Jumalan rakkautta arjessa.
Nyt olin täysin avoin muiden ihmisten kanssa.
Olin minä. He rakastivat minua vikoineni ja virheineni.
Pääsin vankilasta vuonna 2010.
Jumala on auttanut selviämään addiktiosta ja avioerosta.
Nyt olen naimisissa ja töissä urakointifirmassa.
Jumalan hyväksynnälle ei ole esteitä.
Sitä ei tarvitse ansaita.
Isä katsoo puoleesi, ei pysyttele kaukana.
Jumalan hyväksynnälle ei ole ehtoa, mitä olemme tehneet, missä olleet.
Olemme luotu Jumalan kuvaksi ja meidät on tarkoitettu taivaaseen.
Silti teemme valintoja, sidomme itsemme vääriin asioihin.
Ne muuttavat meitä, likaavat Jumalan kuvan meissä.
Silti Hän on Isä, joka lähestyy meitä.
Jumala ei odottanut Joen ensin selvittävän elämänsä sotkut.
Jumala tuli sotkun keskelle.
Jumala tuli Joen selliin ja kohtasi hänet siellä.
Hän kutsui Joen takaisin oikealle tielle, Isän ja Pojan yhteyteen.
Ilman ansioluetteloa.
Anteeksi antaessaan Hän siirtää syntimme -
niin kauas kuin on itä lännestä. Hän ei niitä muista.
Ei voi olla liian kaukana Jumalan rakkaudesta.
Keskustele tänään Jumalan kanssa.
Sano Jumalalle: Sinä tunnet minut. Tiedät, mitä olen tehnyt.
Tulen eteesi tunnustaen syntini.
Tunnustan kapinani, haluttomuuteni.
Haluan tulla siksi, miksi minut loit.
Pyydän uutta alkua. Pyydän Jeesusta tulemaan sydämeeni, elämääni.
Siirrä syntini niin kauas kuin itä on lännestä.
Anna Pyhän Hengen täyttämä alku.
Se on kaikki, mitä tarvitsen. Pyydä sitä Jeesuksen nimessä.
Hän on sinua rakastava Isä.
Lopetamme Psalmin 34:9 sanoihin:
"Maistakaa ja katsokaa, kuinka Herra on hyvä.
Autuas se mies, joka häneen turvaa!"
Luota Herraan, Jumalaan. Olet luotu olemaan Hänen kuvansa.
Tarkoituksella, ikuisuutta varten. Jumalan siunausta.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Leena Seppänen